คมนาคมกู้สนั่นยอด2.1หมื่นล.อุ้มขสมก.กทพ.
คมนาคมชง ครม.วันนี้ขอ 2 รสก. &#8220;ขสมก.กทพ.&#8221; กู้เงิน 2.1 หมื่นล้านบาท นำไปชำระหนี้
11 ก.ย. 2555

คมนาคมชง ครม.วันนี้ขอ 2 รสก. “ขสมก.กทพ.” กู้เงิน 2.1 หมื่นล้านบาท นำไปชำระหนี้
แหล่งข่าวจากทำเนียบรัฐบาล เปิดเผยว่า การประชุมคณะรัฐมนตรี (ครม.) วันที่ 11 ก.ย. กระทรวงคมนาคมจะเสนอให้ ครม.อนุมัติให้องค์การขนส่งมวลชนกรุงเทพ (ขสมก.) กู้เงินเพื่อชำระคืนเงินต้นเงินกู้และดอกเบี้ยที่จะถึงกำหนดชำระภายในปีงบประมาณ 2556 จำนวน 1.46 หมื่นล้านบาท แบ่งเป็นต้นเงินกู้ 1.16 หมื่นล้านบาท และจ่ายดอกเบี้ย 2,970 ล้านบาทเศษ
ทั้งนี้ เงินกู้ชุดดังกล่าว ครม.มีมติตั้งแต่ปี 2543-2555 อนุมัติให้ ขสมก.กู้เงินเพื่อนำไปชำระคืนต้นเงินกู้และดอกเบี้ยที่ถึงกำหนดชำระจากการกู้เงินเพื่อชำระหนี้ค่าน้ำมันเชื้อเพลิง ค่าเหมาซ่อม ค่าเช่ารถพร้อมดอกเบี้ย และการซื้อรถโดยสารปรับอากาศยูโรทู ซึ่งในปีงบประมาณ 2556 ขสมก.มีภาระเงินต้นและดอกเบี้ยที่ถึงกำหนดชำระคืน 1.46 หมื่นล้านบาท
ขณะที่ประมาณการเงินสดรับจ่ายของ ขสมก. ในปี 2556 พบว่ามีเงินสดรับ 5,850 ล้านบาท แต่มีเงินสดจ่าย 2.75 หมื่นล้านบาท ขณะที่มีเงินสดต้นงวด 400 ล้านบาท ทำให้สถานะเงินสดขาดมือ 2.12 หมื่นล้านบาท ทำให้ ขสมก.ยังมีหนี้ค้างชำระค่าน้ำมันเชื้อเพลิง ค่าเหมาซ่อม และเงินกองทุนบำเหน็จพนักงาน 5,640 ล้านบาท
นอกจากนี้ กระทรวงคมนาคมจะเสนอ ครม.อนุมัติให้การทางพิเศษแห่งประเทศไทย (กทพ.) กู้เงินในประเทศเพื่อการปรับโครงสร้างหนี้เงินกู้และพันธบัตรการทางพิเศษแห่งประเทศไทย ในปีงบประมาณ 2555 เป็นวงเงิน 6,500 ล้านบาท ซึ่งเป็นการกู้เงินแบบ Rollover เพื่อทดแทนหนี้เดิม m